钦定古今图书集成/明伦汇编/官常典/第541卷 > 陈凤
## 钦定古今图书集成/明伦汇编/官常典/第541卷 > 陈凤

按《明外史》本传：“凤，榆林人。嘉靖中，以世荫历官，署都
指挥佥事，充延绥副总兵。二十八年，进署都督佥事，
代周尚文为大同总兵官。俺荅三万骑犯宣府，总兵
官赵国忠，相持于沙岭堡。寇大营徙而西，直抵宁武。
凤伺寇将退，率副总兵林椿、游击焦泽、张腾等合追
至鹞儿岭，伏发，诸将战弥日，各被创。会大风雪，寇敛”

儿寇大同，下浑源，东犯灵丘、广昌，长驱抵浮图峪，关
南大震。凤与宁夏游击朱玉来援，寇前锋已越峪而
南。凤等夹击之，驰去，疾追及峪。守者为具食，二人齐
呼曰：“稍缓，恐失贼，俟旋军饱食耳。”策马竟去，及之三
家村，大战移日，杀伤相当。诘朝，寇欲北遁，虑二人蹑
其后，乃以骁骑缀凤等军，而分道疾驰出塞。帝闻大
喜，立擢二人署都督佥事，赐赉有加。寻进凤延绥副
总兵。寇掠葭州，凤击败之。三十六年三月，寇入常乐
堡，凤率次子守义逆击之。众寡不敌，战死，守义亦被
创。事闻，赠凤左都督，立祠致祭。增“世荫三等守义”，擢
都指挥佥事。